**HÁROM OSCART HOZOTT EL A LEXUS SZUPERHŐSFILMJE**

**Hét Oscar jelöléséből hármat díjra váltva minden előzetes várakozást felülmúlóan szerepelt az idei díjszezonban a Fekete Párduc - az ’egyszerű környezetbarát, high-tech luxusautó márkából’ igazi prémium életmódmárkává avanzsáló** [**Lexus**](http://www.lexus.hu/) **eddigi legsikeresebb filmes együttműködése. A gyakorlatilag azonnal kultfilmmé váló mozi annyi rangos szakmai elismerést nyert az évad során, hogy még összeszámolni is sok.**

A Marvel és a környezetbarát öntöltő hibrid elektromos modelljei mellett az azokban bemutatkozó forradalmi technológiákról és jövőbemutató műszaki megoldásokról ismert Lexus együttműködése akkora sikernek bizonyult, ami nem csupán az egész szakmát, de vélhetően a filmóriást és a prémium autógyártót is meglepte. Az 1,35 milliárd dolláros bevételével minden idők legsikeresebb képregényfeldolgozásának és szuperhősfilmjének bizonyuló Fekete Párduc a díjszezont is meglehetősen erősen kezdte: 3 Golden Globe jelölését (Legjobb drámai film, Legjobb zene, Legjobb eredeti betétdal) ugyan nem váltotta díjra, a hollywoodi színészcéh által odaítélt „kis Oscarnak” is tekintett SAG díj közül ugyanakkor kettőt is elhozott, a Legjobb szereplőgárda és a Legjobb kaszkadőrmunka kategóriában. A Legjobb különleges effektekért valamint a Legígéretesebb feltörekvő tehetségnek járó BAFTA díj, valaminta Legjobb rap előadásért és a Legjobb eredeti filmzenéért odítélt Grammy díjak elnyerése után az egész szakma lélegzetvisszafojtva figyelt, vajon meddig menetel az Oscaron a 7 jelölést begyűjtő blockbuster.

**Már az Oscar jelöléseivel új történelmet írt a Lexus szuperhősfilm**

A Fekete Párduc 7 Oscar jelölést is kapott (Legjobb film, Legjobb látványtervezés, Legjobb jelmeztervezés, Legjobb eredeti filmzene, Legjobb eredeti betétdal, Legjobb hangkeverés, Legjobb hangvágás) – és a szakemberek szerint egy nyolcadikat, a Legjobb vizuális effektekért járót is megérdemelte volna. Ezzel a Fekete Párduc történelmet írt, hiszen ez volt az első szuperhősfilm, amit a Legjobb film kategóriában Oscarra jelöltek. Az év egyik legnagyobb sikertörténetének számító Fekete Párduc végül három Oscar jelölését váltotta díjra: a filmet az akadémia szavazói a Legjobb látványtervezés, a Legjobb jelmeztervezés és a Legjobb eredeti filmzene kategóriában ítélték díjra érdemesnek.

**Óriási siker a Marvelnek és a Lexusnak egyaránt**

Az, hogy a Fekete Párduc nem csupán a kasszáknál döntött rekordokat, hanem a díjszezonban is, kétségkívül hatalmas siker mind a filmet jegyző stúdiónak, mint az autós együttműködő partnernek, a Lexusnak. A filmben ugyanis az autómárka több modellje, különösen az ikonikus Lexus LC szupersportkupé és a gyártó jövőbemutató high-tech technológiái egészen markáns szerepet kaptak. A Fekete Párduc egyik leglátványosabb és legemlékezetesebb része az az autóüldözéses jelenet, amelyet a A CGI munkálatok vezetője, Brendan Seals ekként kommentált: „*Lövedékekkel kellett megrongálnunk a Lexust, betörni a szélvédőjét, a Párduc karmának nyomait rányomni, szóval jó néhány verzióját felépítettük a kocsinak mindenféle megrongált állapotban, hogy felhasználhassuk az egész jelenetben. Az egyik legizgalmasabb snitt az volt, mikor Klaue rálő a Párducra a szonikus fegyverrel, minek hála a Lexus LC 500 száz apró darabra hullik szét.”*

A film ikonikus jelenetének tartott üldözéses rész készítését a következő videó mutatja be: <https://www.youtube.com/watch?v=OoTqU7lTqkI>

Kétségtelen, hogy a Lexus, és anyamárkája, a Toyota közismerten élen jár a mesterséges intelligencia, a robotika és az autonóm autózás, valamint a jelen és a jövő környezetbarát meghajtásai, a hibrid elektromos, plug-in hibrid elektromos, akkumulátoros elektromos és hidrogén üzemanyagcellás technológiák fejlesztésében. Mindez valóban kézenfekvő partnerré tette az autógyártót a filmben, a márka modelljeire jellemző többszörösen díjnyertes futurisztikus formavilág révén pedig az autók organikus részét képezték a megjelenített világnak.

*„A mesterséges intelligencia, a robotika és az önvezető autók előszobájának tekinthető forradalmi aktív biztonsági rendszerek fejlesztésében élenjáró Lexus számára kézenfekvő asszociáció a filmben szereplő wakandák high-tech világa. Éppen ezért képezik annyira a Lexus modellek annyira organikus részét a filmnek és hatnak természetesnek a látványos autós jelenetek.”* – mutat rá Varga Zsombor, a Toyota és Lexus márkák magyarországi kommunikációjáért felelős vezetője.

**Idén sem maradunk látványos Lexus film nélkül**

Az elmúlt időszakban a Lexus szinte minden évben jelentkezett látványos filmes együttműködéssel (a leglátványosabb kétségkívül az eddigi legnagyobb szabású európai szuperprodukciónak számító Valerian és az ezer bolygó városa, valamint a Fekete párduc volt, de feltűntek Lexus modellek a Transformes: Az utolsó lovagban is), és nem lesz ez másként idén sem. A környezetbarát, futurisztikus formavilágú high-tech hibridek mellett elképesztő teljesítményű izomautóiról is ismert Lexus ugyanis bejelentette, hogy a vadonatúj Lexus RC F sportkupé fontos szerepet kap majd a hazánkban június 13-án premierjét tartó Man in Black – Sötét zsarukban. A hazai márkakereskedésekbe nagyjából a filmmel egyszerre érkező RC F többször feltűnik a film előzetesében is, ami az alábbi linken tekinthető meg: <https://www.youtube.com/watch?v=rZHNDjkkZy4&t>

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)